CELEX: 32013R0413
Language: bg
Date: 2013-05-06 00:00:00
Title: Регламент за изпълнение (ЕС) № 413/2013 на Комисията от 6 май 2013 година за разрешаване на препарат от Pediococcus acidilactici CNCM MA 18/5M като фуражна добавка за употреба в питейната вода на отбити прасенца, свине за угояване, кокошки носачки и пилета за угояване (притежател на разрешителното Lallemand SAS)  текст от значение за ЕИП

7.5.2013   
            
            
               BG
            
            
               Официален вестник на Европейския съюз
            
            
               L 125/1
            
         РЕГЛАМЕНТ ЗА ИЗПЪЛНЕНИЕ (ЕС) № 413/2013 НА КОМИСИЯТА
   от 6 май 2013 година
   за разрешаване на препарат от Pediococcus acidilactici CNCM MA 18/5M като фуражна добавка за употреба в питейната вода на отбити прасенца, свине за угояване, кокошки носачки и пилета за угояване (притежател на разрешителното Lallemand SAS)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за нова употреба на препарат от Pediococcus acidilactici CNCM MA 18/5M. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася за искане за нова употреба на препарат от Pediococcus acidilactici CNCM MA 18/5M като фуражна добавка за употреба в питейната вода на отбити прасенца, свине за угояване, кокошки носачки и пилета за угояване, който да бъде класифициран в категорията „зоотехнически добавки“.
            
         
               (4)
            
            
               Употребата на посочения препарат от Pediococcus acidilactici CNCM MA 18/5M бе разрешена за неограничено време при пилета за угояване с Регламент (ЕО) № 1200/2005 на Комисията (2), а при свине за угояване — с Регламент (ЕО) № 2036/2005 на Комисията (3), както и за срок от десет години при пъстървови риби и скариди — с Регламент (ЕО) № 911/2009 на Комисията (4), при отбити прасенца — с Регламент (ЕС) № 1120/2010 на Комисията (5), при кокошки носачки — с Регламент (ЕС) № 212/2011 на Комисията (6), а при всички риби, различни от пъстървови — с Регламент за изпълнение (ЕС) № 95/2013 на Комисията (7).
            
         
               (5)
            
            
               Европейският орган за безопасност на храните (наричан по-нататък „Органът“) заключи в становището си от 12 юни 2012 г. (8), че при предложените условия на използване препаратът от Pediococcus acidilactici CNCM MA 18/5M не се отразява неблагоприятно върху здравето на животните, човешкото здраве или околната среда, както и че е в състояние да подобри показателите на целевите видове животни.
            
         
               (6)
            
            
               Оценката на препарата от Pediococcus acidilactici CNCM MA 18/5M показва, че са изпълнени условията за предоставяне на разрешително за употреба, установени в член 5 от Регламент (ЕО) № 1831/2003. Поради това употребата на този препарат следва да бъде разрешена съгласно указаното в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните, при условията, посочени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 195, 27.7.2005 г., стр. 6.
   
      (3)  ОВ L 328, 15.12.2005 г., стр. 13.
   
      (4)  ОВ L 257, 30.9.2009 г., стр. 10.
   
      (5)  ОВ L 317, 3.12.2010 г., стр. 12.
   
      (6)  ОВ L 59, 4.3.2011 г., стр. 1.
   
      (7)  ОВ L 33, 2.2.2013 г., стр. 19.
   
      (8)  Бюлетин на ЕОБХ 2012 г.; 10(7):2776.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/l питейна вода
               
            
                  
                     Категория: зоотехнически добавки. Функционална група: „стабилизатори на чревната флора“
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici CNCM MA 18/5M
               
               
                  
                               
                           
                           
                              
                                 Състав на добавката
                              
                              Препарат от Pediococcus acidilactici CNCM MA 18/5M с минимално съдържание на добавка 1 × 1010 CFU/g
                           
                        
                               
                           
                           
                              
                                 Характеристика на активното вещество
                              
                              Жизнеспособни клетки на Pediococcus acidilactici CNCM MA 18/5M.
                           
                        
                               
                           
                           
                              
                                 Методи за анализ
                                  (1)
                              
                              Преброяване: метод чрез разстилане върху пластина
                              с помощта на MRS агар (EN 15786:2009).
                              Идентификация: пулсова гел електрофореза (PFGE).
                           
                        
               
                  Прасенца (отбити)
                  Свине за угояване
                  Кокошки носачки
                  Пилета за угояване
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              В показанията за употреба на добавката да се посочат температурата на съхранение и срокът на годност.
                           
                        
                              2.
                           
                           
                              За прасенца (отбити) до 35 kg.
                           
                        
                              3.
                           
                           
                              Мерки за безопасност: носене на средства за дихателна защита, очила и ръкавици по време на работа.
                           
                        
                              4.
                           
                           
                              Питейната вода, съдържаща добавката, може да се използва едновременно с фураж за пилета за угояване, който съдържа следните кокцидиостатици: декокинат, халофугинон, нарасин, натриев салиномицин, мадурамицин амоний, диклазурил.
                           
                        
                              5.
                           
                           
                              Добавката се смесва с други фуражни добавки или фуражни суровини, за да се осъществи напълно хомогенна дисперсия в питейната вода
                           
                        
               
                  27 май 2023 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx